  Туспуктэм: vk.com (Администрация Игринского района) Наталия Сильвестрова Эгра ёросысь Зури эмъюртлэн нылпи ёзэтысьтыз борддоръёс вылэ мультфильмъёсысь геройёсты суредазы. Со сярысь «Удмуртия» агентстволы кочӧлтӥсез Нина Шкяева вераз. « Нылпиосыным приёмын пукыкумы малпай, куӵе умой луысал, пиналъёс маин ке пайдаёен вырысалзы ке: буёлъёсты дышетысалзы, выжыкылъёс лыдӟыалзы, тунсыко суредъёсты эскерысалзы. Черодын возьман но умой мед луоз » Нина Шкляева, кичӧлтӥсь Со малпанэз оген гинэ быдэстыны шуг луысал. Но Нина Шкляевалы юрттӥсьёс но соку ик сюризы. Уксёен «Мувырский молокозавод» крестьян фермер возёс но солэн кивалтӥсез Александр Корепанов юрттӥзы. Дарина Чиркова, Эграысь искусствоосъя нылпи школалэн кивалтӥсез, волонтёръёсты шедьтӥз, кисточкаос вайиз. Дэмен соос борддоръёсты суредазы-чебермазы. Табере пичи пациентъёсты мультфильмъёсысь яратоно геройёс пумитало. « Шумпотӥсько, мынэсьтым малпанме поддержать каризы но быдэстыны юрттӥзы шуыса! Эмчиос табере уж дуре капчи мылкыдын ветлозы ни, пе. Анай-атайёс висьыны кышкыт ӧвӧл ни шуыса веразы » Нина Шкляева, кичӧлтӥсь Табере Нина Шкляева книгаос, буяно суредъёсын бичетъёс, карандаш-фломастеръёс, шудонъёс басьтыны, соосты возён понна ӝажыос юнматыны, нылпиослы пуконъёс но ӝокъёс пуктыны малпа на. Тодэ вайытом, Алнаш ёрос эмъюртысь нылпиослы ёзэтын борддоръёсты буялозы но шудон висъет лэсьтыны грант утӥзы.  Тегъёс: Эгра Удмуртия эмъяськонниос суредан  